**MATKAPAKETTITYÖRYHMÄ**

**Asettaminen**

Oikeusministeriö on tänään asettanut työryhmän valmistelemaan lainsäädäntöä matkapaketeista ja yhdistetyistä matkajärjestelyistä annetun direktiivin täytäntöön panemiseksi.

**Toimikausi**

 23.5.2016 – 31.3.2017

**Tausta**

Uusi matkapakettidirektiivi (Euroopan parlamentin ja neuvoston direktiivi (EU) 2015/2302 matkapaketeista ja yhdistetyistä matkajärjestelyistä sekä asetuksen (EY) N:o 2006/2004 ja Euroopan parlamentin ja neuvoston direktiivin 2011/83/EU muuttamisesta ja neuvoston direktiivin 90/314/ETY kumoamisesta) annettiin 25 päivänä marraskuuta 2015. Direktiivi on pantava täytäntöön viimeistään 1 päivänä tammikuuta 2018. Suomessa direktiivin täytäntöönpano edellyttää muutoksia ainakin valmismatkalakiin (1079/1994) ja lakiin valmismatkaliikkeistä (939/2008).

Direktiivillä uudistetaan nykyinen pakettimatkadirektiivi vastaamaan paremmin muuttuneita matkailumarkkinoita ja matkailupalvelujen uusia jakelukanavia. Lisäksi direktiivillä uudistetaan nykyiset pakettimatkoja koskevat säännökset pääosin täysharmonisoiviksi. Direktiivissä laajennetaan matkapaketin määritelmää koskemaan uudentyyppisiä matkapalvelujen yhdistelmiä ja direktiivin soveltamisalaan sisällytetään myös yhdistetyt matkajärjestelyt, joihin matkapaketteja koskevia säännöksiä sovelletaan kuitenkin vain osittain. Direktiivissä tarkennetaan ja täydennetään nykyisiä säännöksiä sekä lisätään palveluntarjoajien tiedonantovelvollisuuksia.

**Tavoitteet**

Tavoitteena on panna kansallisesti täytäntöön direktiivi matkapaketeista ja yhdistetyistä matkajärjestelyistä.

**Tehtävä**

Työryhmän on valmisteltava hallituksen esityksen muotoon laadittu ehdotus direktiivin täytäntöön panemiseksi tarvittavasta lainsäädännöstä sekä muista tarvittavista muutoksista.

**Organisointi**

 Puheenjohtaja

 Lainsäädäntöneuvos Katri Kummoinen, oikeusministeriö

 Jäsenet

 Erityisasiantuntija Riitta Haapasaari, oikeusministeriö

 n.n., työ- ja elinkeinoministeriö

n.n., Kilpailu- ja kuluttajavirasto

 n.n., Kuluttajaliitto – Konsumentförbundet ry

 n.n., Matkailu- ja Ravintolapalvelut MaRa ry

 n.n., Suomen matkatoimistoalan liitto SMAL

Työryhmän sihteereinä toimivat erityisasiantuntija Riitta Haapasaari oikeusministeriöstä ja n.n. työ- ja elinkeinoministeriöstä.

Työryhmä voi kuulla asiantuntijoita.

**Kustannukset**

 Työryhmän menot maksetaan momentilta 25.01.011.

 Ylijohtaja Sami Manninen

 Lainsäädäntöjohtaja Antti T. Leinonen

JAKELU työryhmän puheenjohtaja, jäsenet ja sihteerit

TIEDOKSI Oikeusministeriö:

 kansliapäällikkö Välimaa

 viestintäjohtaja Vallisaari

 lainvalmisteluosasto

 hankerekisteri

 Työ- ja elinkeinoministeriö

 Kilpailu- ja kuluttajavirasto

 Kuluttajaliitto – Konsumentförbundet ry

 Matkailu- ja Ravintolapalvelut MaRa ry

 Suomen matkatoimistoalan liitto SMAL